இதுகுறித்து தூத்துக்குடி மாவட்ட கட்டுமர, நாட்டுப்படகு மீனவர் சமுதாய சங்கத் தலைவர் கயஸ் பேசுகையில், ``உடன்குடி அனல்மின் நிலைய திட்டத்தில் கல்லாமொழி கடல்பகுதியில் நிலக்கரி சரக்கு கையாளும் தளம் அமைக்கக் கூடாது. இந்தச் சரக்கு கையாளும் தளம் அமைக்கப்பட்டால் நிலக்கரி கப்பலில் கொண்டுவரப்படும்போது, நாட்டுப்படகு மீனவர்கள் மீன் பிடிக்க இயலாது. ஏற்கெனவே இப்பகுதியில் நங்கூரம் ஒன்று கடலில் கிடப்பதால் மீனவர்களின் வலைகள் சேதமடைகின்றன.